I 1971 begyndte en tradition med mindst en tur til udlandet om året. Det var blevet gjort muligt af vognmand Jørgen Andersen fra Ballerup Bybusser, der tilbød at stille busser til rådighed og til priser, der gjorde at deltagerprisen kunne holdes på et niveau, hvor alle kunne være med. Den første rejse på den måde gik til [[Oslo]] 6.-9. maj 1971, hvor man fik lejlighed til at køre med forskelligt museumsmateriel.<ref>Jens Ahm i Palsbo og Søegaard (1990), s. 34.</ref> Hjælpen fra Jørgen Andersen kom især til gavn efter 1973, hvor den ikke længere var sporvejsbyer i Danmark eller umiddelbar nærhed. Til gengæld blev det muligt at komme til steder som [[Helsinki]], [[Amsterdam]], [[Østberlin]] og [[Ruhr-distriktet]].<ref>Jens Ahm i Palsbo og Søegaard (1990), s. 38, 42.</ref> En længere rejse til [[Cairo]] og [[Alexandria]] i 1977 skete dog med fly. Baggrunden for rejsen var, at de københavnske ledvogne var blevet eksporteret til Alexandria ved sporvejsdriftens ophør i 1969-1972, og det havde derfor længe været et ønske at gense dem i deres nye omgivelser.<ref>Jens Ahm i Palsbo og Søegaard (1990), s. 38-40.</ref>
Historie Foreninger Organisationer